《余名宴居之室曰一枝巢赋诗以自遣》
宋代·舒岳祥

世事随流水，年华逐北风。雁横残笛外，人老夕阳中。

听雪三间永，催梅百榼空。沿溪漉明月，只在最高峰。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。